PROTOKOL č. 1

o úpravách dovozu poľnohospodárskych výrobkov, spracovaných poľnohospodárskych výrobkov, rýb a výrobkov rybného hospodárstva s pôvodom v Marockom kráľovstve do Európskej únie

Dovoz poľnohospodárskych výrobkov, spracovaných poľnohospodárskych výrobkov, rýb a výrobkov rybného hospodárstva s pôvodom v Maroku do Európskej únie podlieha nižšie uvedeným podmienkam.

HLAVA I

VŠEOBECNÉ USTANOVENIA

Článok 1

1. S cieľom urýchliť liberalizáciu bilaterálneho obchodu s poľnohospodárskymi výrobkami, spracovanými poľnohospodárskymi výrobkami, rybami a výrobkami rybného hospodárstva medzi Marockým kráľovstvom a Európskou úniou, obidve strany stanovili nové ustanovenia a nové koncesie v súlade s plánom Euromed z Rabatu z roku 2005, ktorý bol prijatý na urýchlenie liberalizácie obchodu s poľnohospodárskymi výrobkami, spracovanými poľnohospodárskymi výrobkami, rybami a výrobkami rybného hospodárstva.

2. Týmito novými ustanoveniami a koncesiami uvedenými v nasledujúcich osobitných ustanoveniach, sa bude spravovať bilaterálny obchod s poľnohospodárskymi výrobkami, spracovanými poľnohospodárskymi výrobkami, rybami a výrobkami rybného hospodárstva medzi obidvoma stranami.

HLAVA II

OSOBITNÉ USTANOVENIA

Článok 2

Ustanovenia o colných sadzbách

1. Po nadobudnutí platnosti tohto protokolu sa rušia clá (sadzby ad valorem a osobitné sadzby), ktoré sú uplatniteľné na dovoz poľnohospodárskych výrobkov, spracovaných poľnohospodárskych výrobkov, rýb a výrobkov rybného hospodárstva s pôvodom v Maroku do Európskej únie, pokiaľ sa v odsekoch 2 a 3 v prípade poľnohospodárskych výrobkov a v článku 5 v prípade spracovaných poľnohospodárskych výrobkov neuvádza inak.

2. V prípade výrobkov s pôvodom v Maroku, ktoré sú uvedené v prílohe k tomuto protokolu, sa clá znižujú o percentuálny podiel uvedený v stĺpci ‚a‘, a to v rámci colnej kvóty uvedenej pre každý z týchto výrobkov v stĺpci ‚b‘.

Clá pre množstvá presahujúce colnú kvótu sa znižujú o percentuálny podiel uvedený v stĺpci ‚c‘ pre každý z výrobkov.

3. Odchylne od ustanovení odsekov 1 a 2:

a) V prípade výrobkov, ktoré podliehajú vstupnej cene v súlade s článkom 140a nariadenia Rady (ES) č. 1234/2007 (1 5 8) a pre ktoré Spoločný colný sadzobník ustanovuje uplatňovanie ciel ad valorem a osobitného cla, sa odstránenie cla týka iba cla ad valorem.

b) V prípade nižšie uvedených výrobkov sa dohodnuté vstupné ceny, na základe ktorých sú osobitné clá znížené na nulu počas uvedených období, rovnajú nižšie uvedeným cenám. Clá ad valorem v rámci limitu colnej kvóty stanovenej v prílohe k tomuto Protokolu a clá ad valorem pre neobmedzené množstvá v prípade výrobkov zatriedených do číselných znakov KN 0709 90 80, 0805 10 20, 0806 10 10, 0809 10 00 a 0809 30 sa rušia. Číselný znak KN Výrobky Obdobie Dohodnutá vstupná cena (EUR/100 kg) 0702 00 00 Rajčiaky, čerstvé alebo chladené 1. 10. – 31. 5. 46,1 0707 00 05 Uhorky šalátové, čerstvé alebo chladené 1. 11. – 31. 5. 44,9 0709 90 70 Cukety, čerstvé alebo chladené 1. 10. – 31. 1. 42,4 1. 2. – 31. 3. 41,3 1. 4. – 20. 4. 42,4 0709 90 80 Artičoky, čerstvé alebo chladené 1. 11. – 31. 12. 57,1 0805 10 20 Sladké pomaranče, čerstvé 1. 12. – 31. 5. 26,4 0805 20 10 Klementínky, čerstvé 1. 11. – koniec februára 48,4 0806 10 10 Stolové hrozno, čerstvé 21. 7. – 20. 11. 35,8 0809 10 00 Marhule, čerstvé 1. 6. – 31. 7. 64,5 0809 30 Broskyne vrátane nektáriniek 11. 6. – 30. 9. 49,1 Pre uvedené výrobky: Ak je cena zásielky o 2 %, 4 %, 6 % alebo 8 % nižšia ako dohodnutá vstupná cena, osobitné preferenčné clo sa rovná 2 %, 4 %, 6 % alebo 8 % z tejto dohodnutej vstupnej ceny. Ak je vstupná cena zásielky nižšia ako 92 % dohodnutej vstupnej ceny, uplatňuje sa osobitné clo záväzné v rámci WTO. Dohodnuté vstupné ceny sa znižujú v rovnakom pomere a podľa rovnakého harmonogramu ako vstupné ceny záväzné v rámci WTO.

c) Na výrobky zatriedené do číselných znakov KN 1701 a 1702 sa neuplatňuje žiadna preferenčná colná koncesia, s výnimkou číselných znakov KN 1702 11 00, ex17023050, ex17023090 (chemicky čistá laktóza a glukóza už oslobodené od cla) a výrobku zatriedeného do číselného znaku KN 1702 50 00, ktorý sa uvádza v prílohe k tomuto protokolu.

4. V prípade výrobkov zatriedených do číselných znakov KN 0707 00 05 a 0709 90 70 sa objemy colných kvót zvyšujú v štyroch rovnakých tranžiach predstavujúcich vždy 3 % množstiev uvedených v stĺpci ‚b‘ prílohy k tomuto protokolu. Prvé zvýšenie sa uskutoční v deň druhého otvorenia každej colnej kvóty po nadobudnutí platnosti tohto protokolu.

5. Objem colných kvót, pre ktoré sa obdobie uplatňovania začalo pred dátumom nadobudnutia platnosti tohto protokolu, sa vypočítava v prvom roku uplatňovania protokolu pomerne k základnému množstvu, pričom sa zohľadní čas, ktorý uplynul pred nadobudnutím platnosti tohto protokolu.

Článok 3

Ustanovenia týkajúce sa rajčiakov

1. Pre čerstvé alebo chladené rajčiaky zatriedené do číselného znaku KN 0702 00 00 sa pre každé obdobie od 1. októbra do 31. mája, ďalej len ‚hospodársky rok‘, uplatňuje preferenčné zaobchádzanie podľa prílohy k tomuto protokolu v rámci nasledujúcich mesačných colných kvót a dodatočnej colnej kvóty:

Základné mesačné colné kvóty Hospodársky rok 2011/2012 Hospodársky rok 2012/2013 Hospodársky rok 2013/2014 Hospodársky rok 2014/2015 Hospodársky rok 2015/2016 a nasledujúce hospodárske roky Október 12 900 13 350 13 800 14 250 14 700 November 33 700 34 900 36 100 37 300 38 500 December 38 100 39 450 40 800 42 150 43 500 Január 38 100 39 450 40 800 42 150 43 500 Február 38 100 39 450 40 800 42 150 43 500 Marec 38 100 39 450 40 800 42 150 43 500 Apríl 20 000 20 700 21 400 22 100 22 800 Máj 6 000 6 250 6 500 6 750 7 000 Spolu 225 000 233 000 241 000 249 000 257 000 Dodatočná colná kvóta (od 1. novembra do 31. mája) 28 000 28 000 28 000 28 000 28 000

2. Maroko sa zaväzuje, že využitie dodatočnej colnej kvóty pre daný mesiac nepresiahne 30 % tejto dodatočnej kvóty.

3. Každý hospodársky rok sa k 15. januáru (pre obdobie od októbra do decembra) a k druhému pracovnému dňu po 1. apríli (pre obdobie od januára do marca) stanoví výška čerpania platných základných mesačných colných kvót. Nasledujúci pracovný deň útvary Komisie určia množstvá nevyužitých základných mesačných kvót a tieto množstvá sa presunú do dodatočnej kvóty toho istého hospodárskeho roka. Od uvedených dátumov sa každá žiadosť o spätné čerpanie určených základných mesačných colných kvót uplatniteľných na november, december a január až marec a každý prípadný prevod nevyčerpaných množstiev opierajúci sa o tieto stanovené základné mesačné colné kvóty musia vzťahovať na dodatočnú colnú kvótu, platnú pre daný hospodársky rok.

4. Maroko oznamuje útvarom Komisie objem uskutočnených týždenných vývozov do Európskej únie v lehote, ktorá je pre takéto oznámenie nevyhnutne potrebná. Táto lehota nemôže byť v žiadnom prípade dlhšia ako 15 dní.

Článok 4

Spolupráca

1. Cieľom osobitného režimu ustanoveného odsekoch 2 a 3 článku 2 a v článku 3 je udržať úroveň tradičného marockého vývozu do Európskej únie a zabrániť narušeniam trhu Spoločenstva.

2. Aby sa zabezpečilo úplné dosiahnutie tohto cieľa a aby sa zlepšila stabilita trhu a neprerušované zásobovanie v odvetví ovocia a zeleniny, obidve strany realizujú minimálne raz roka, alebo kedykoľvek na požiadanie jednej zo strán, v lehote najviac piatich pracovných dní, konzultácie.

3. Tieto konzultácie sa týkajú obchodovania v priebehu predchádzajúceho hospodárskeho roku, výhľadov na nasledujúci hospodársky rok, najmä pokiaľ ide o situáciu na trhu, predpokladanú produkciu, predpokladané výrobné a vývozné ceny, možný vývoj situácie na trhoch a podrobné pravidlá vykonávania osobitných režimov ustanovených v článku 2 ods. 3 a v článku 3. Stranám môžu pri týchto konzultáciách prípadne asistovať odborníci alebo zástupcovia odvetvia.

Článok 5

Spracované poľnohospodárske výrobky

1. Výrobky s obsahom sacharózy alebo izoglukózy rovným alebo vyšším ako 70 % podliehajú osobitnému monitorovaciemu mechanizmu:

Číselný znak KN (2 6 9) Opis (3 7 10) ex17049099 Ostatné cukrovinky neobsahujúce kakao a obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy ex18061030 Kakaový prášok obsahujúci pridaný cukor alebo iné sladidlá obsahujúce 70 % hmotnostných alebo viac, ale menej ako 80 % hmotnostných sacharózy (vrátane invertného cukru vyjadreného ako sacharóza) alebo izoglukózy vyjadrenej tiež ako sacharóza 1806 10 90 Kakaový prášok obsahujúci pridaný cukor alebo ostatné sladidlá obsahujúce 80 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy vyjadrenej tak isto ako sacharóza ex18062095 Ostatné potravinové prípravky obsahujúce kakao, v blokoch, tabuľkách alebo tyčinkách vážiace viac ako 2 kg, alebo v roztoku, paste, v prášku, granulované alebo v podobných formách, v nádobách alebo v bezprostrednom obale, s hmotnosťou obsahu presahujúcou 2 kg, obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy ex19019099 Ostatné potravinové prípravky z múky, krúp, krupice, škrobu alebo zo sladových výťažkov obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy ex21011298 Prípravky na základe kávy obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy ex21012098 Prípravky na základe čaju alebo maté obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy ex21069059 Ostatné ochutené alebo farbené cukrové sirupy obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy ex21069098 Ostatné potravinové prípravky inde nešpecifikované ani nezahrnuté a obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy ex33021029 Ostatné zmesi a prípravky na základe vonných látok druhov používaných na výrobu nápojov, obsahujúce 70 % hmotnostných alebo viac sacharózy (vrátane invertného cukru vyjadreného ako sacharóza) alebo izoglukózy

2. V prípade kumulatívneho nárastu dovozov výrobkov s pôvodom v Maroku, ktoré sa uvádzajú v odseku 1, o viac ako 20 % množstva počas prebiehajúceho kalendárneho roku v porovnaní s priemerom ročných dovozov za posledné tri kalendárne roky, Európska únia pozastaví koncesiu na preferenčné zaobchádzanie v prebiehajúcom kalendárnom roku.

3. Odsek 2 sa neuplatňuje, ak celkové dovezené množstvo od začiatku prebiehajúceho kalendárneho roka pre všetky výrobky uvedené v odseku 1 neprekročí 5 000 ton.

4. Do piatich pracovných dní odo dňa nadobudnutia platnosti pozastavenia preferenčného zaobchádzania usporiadajú strany konzultácie, aby spoločne zhodnotili situáciu na trhu z hľadiska množstiev a colného zatriedenia príslušných výrobkov a dosiahli dohodu o podmienkach opätovného znovuzavedenia preferenčného zaobchádzania.

5. Hneď, ako budú splnené podmienky ustanovené v odseku 4, Európska únia prijme najneskôr do 15 pracovných dní všetky opatrenia s okamžitou platnosťou potrebné na zrušenie tohto pozastavenia.

Preferenčné zaobchádzanie sa však musí v každom prípade obnoviť najneskôr:

— na začiatku nasledujúceho roka, ak pozastavenie preferenčného zaobchádzania nadobudlo účinnosť pred 30. júnom,

— do 6 mesiacov po nadobudnutí účinnosti pozastavenia preferenčného zaobchádzania, ak toto pozastavenie nadobudlo účinnosť po 30. júni.

6. Najneskôr do troch rokov po nadobudnutí platnosti tohto protokolu sa strany dohodnú na spoločnom preskúmaní fungovania tohto monitorovacieho mechanizmu.

Článok 6

Doložka o stretnutí

Najneskôr do troch rokov odo dňa nadobudnutia platnosti tohto protokolu sa strany stretnú, aby preskúmali možnosti vzájomného zlepšenia preferenčných koncesií, a to so zreteľom na poľnohospodársku politiku, citlivosť a špecifiká každého z príslušných výrobkov.

Článok 7

Ochranné opatrenie

Bez toho, aby tým boli dotknuté ustanovenia článkov 25 až 27 tejto dohody, ak vzhľadom na zvláštnu citlivosť poľnohospodárskych trhov dovozy natoľko zvýšených objemov výrobkov s pôvodom v Maroku, na ktoré sa vzťahujú koncesie poskytnuté na základe tohto protokolu, spôsobia vážne narušenia na trhoch a/alebo vážnu ujmu výrobnému odvetviu, obe strany začnú bezodkladne konzultácie s cieľom nájsť vhodné riešenie. Strana, ktorá výrobky dováža, je dovtedy oprávnená prijať opatrenia, ktoré považuje za nevyhnutné.

Ochranné opatrenie prijaté na základe predchádzajúceho pododseku sa môže uplatňovať len po dobu maximálne jedného roka a dá sa obnoviť len raz na základe rozhodnutia Asociačného výboru.

Článok 8

Sanitárne a fytosanitárne ustanovenia, technické predpisy a normy

Strany sa v záujme odstránenia bariér pri obchodovaní s poľnohospodárskymi výrobkami, spracovanými poľnohospodárskymi výrobkami, rybami a výrobkami rybného hospodárstva dohodli, že v rámci bilaterálneho obchodu budú uplatňovať tieto ustanovenia v oblasti sanitárnych a fytosanitárnych opatrení, technických predpisov a noriem:

1. Práva a povinnosti strán v súvislosti so sanitárnymi a fytosanitárnymi opatreniami Dohody Svetovej obchodnej organizácie (WTO) o uplatňovaní sanitárnych a fytosanitárnych opatrení (Dohoda SPS).

2. Pri uplatňovaní sanitárnych a fytosanitárnych opatrení sa musia zohľadňovať normy, postupy a odporúčania medzinárodných normalizačných organizácií, ako sú Komisia pre Codex Alimentarius, Svetová organizácia pre zdravie zvierat, Medzinárodný epizootický úrad, Medzinárodný dohovor o ochrane rastlín a Európska a stredomorská organizácia pre ochranu rastlín.

3. Práva a povinnosti strán v oblasti technických predpisov, noriem a posudzovania zhody sa spravujú ustanoveniami Dohody WTO o technických prekážkach obchodu (Dohoda WTO o TBT).

4. Strany si oznámia mená a kontaktné údaje kontaktných miest, aby zjednodušili spracovanie a vyriešenie problémov spojených s uplatňovaním odsekov 1, 2 a 3.

Článok 9

Zemepisné označenia

S cieľom podporiť a zhodnotiť kvalitnú produkciu a ochranu osobitných označení kvality a v súlade s plánom Euromed pre poľnohospodárstvo z roku 2005 už strany v tejto súvislosti začali rozhovory.

Po ukončení týchto rozhovorov a so zreteľom na spoločný záujem uzatvoriť medzi sebou dohodu o ochrane zemepisných označení poľnohospodárskych výrobkov, spracovaných poľnohospodárskych výrobkov, rýb a výrobkov rybného hospodárstva sa strany dohodli, že rokovania začnú najneskôr do 3 mesiacov od dátumu nadobudnutia platnosti tohto protokolu.

Článok 10

Vína s chráneným označením pôvodu

Vína so zemepisnými označeniami s pôvodom v Maroku s ‚registrovaným označením pôvodu‘ podľa marockých právnych predpisov musia byť sprevádzané dokumentom V I 1 alebo V I 2 v súlade s ustanoveniami nariadenia (ES) č. 555/2008 (4 11), a najmä s článkom 50 ods. 2 o certifikátoch a analýzach vyžadovaných pri dovoze vín, hroznových štiav a hroznových muštov.